**Γραμματική της Ελληνικής Γλώσσας**

*Όνομα :…………………….……….………*

*Ημερομηνία :………. ..…..…………………*



***Οι μετοχές***

* Οι λέξεις που φτιάχνονται από ρήματα και τις χρησιμοποιούμε για να δώσουμε περισσότερες πληροφορίες είτε για το πώς γίνεται αυτό που περιγράφει το ρήμα είτε για κάποια ονοματική φράση ονομάζονται **μετοχές**.
* Οι μετοχές μπορεί να έχουν δύο μορφές. Μπορεί να είναι:

**άκλιτες**

(με κατάληξη -οντας/-ώντας).

**κλιτές**

(με κατάληξη -μενος, -μενη, -μενο)

* Προσδιορίζουν το ρήμα, όπως κάνει και το επίρρημα.
* Με άλλα λόγια , μας δίνουν περισσότερες πληροφορίες για τον τρόπο ή τον χρόνο που γίνεται η ενέργεια του ρήματος.
* Για να φτιάξουμε άκλιτες μετοχές, αρκεί να προσθέσουμε την κατάληξη **-οντας/ ώντας** στο ρήμα: παίζ–ω **→** *παίζ* + *οντας* = *παίζοντας*
* Η άκλιτη μετοχή ονομάζεται αλλιώς **γερούνδιο**.
* Μοιάζουν με τα επίθετα, γιατί κατά κανόνα συνοδεύουν ουσιαστικά και τα προσδιορίζουν.
* Για να φτιάξουμε κλιτές μετοχές, αρκεί να προσθέσουμε τις καταλήξεις **-μένος/** **-μένη/-μένο** στο ρήμα: *σκουπίζω* **→** *σκουπισμένος*,*-η*,*-ο*
* Οι κλιτές μετοχές κλίνονται όπως τα επίθετα σε **-ος,-η,-ο**.
* Πολλές φορές, λέξεις που ξεκίνησαν ως κλιτές μετοχές γίνονται ουσιαστικά: π.χ. *τα χρωστούμενα*,*το ενδεχόμενο*,*το περιεχόμενο*κ.ά.

**Να θυμάμαι ότι:**

* Η κατάληξη της **κλιτής μετοχής** γράφεται:
* με **ωμέγα** όταν η μετοχή είναι παροξύτονη  
  π.χ. πληρωμένος, αναστατωμένος, φαγωμένος
* με **όμικρον** όταν η μετοχή είναι προπαροξύτονη  
  π.χ. εργαζόμενος, συνεχόμενος

\*(Εξαιρούνται μερικά ρήματα της Β' συζυγίας που σχηματίζουν προπαροξύτονη κλιτή μετοχή σε -ώμενος, π.χ. τιμώμενος.)

* Οι μετοχές σε –μένος γράφονται με δύο μι (**μμ)** όταν τα ρήματα έχουν χαρακτήρα\*\* π, β, φ, φτ, πτ.

π.χ. βάφ-ω- 🡪 βαμμένος

* Επίσης, το ουδέτερο ουσιαστικό που παράγεται από αυτό το ρήμα γράφεται με δύο μ (μμ).

π.χ. ανάβω 🡪 (αναμμένος) άναμμα αλλά δένω 🡪 (δεμένος) δέμα

* Η κατάληξη της άκλιτης μετοχής γράφεται:
* με **ωμέγα** όταν τονίζεται  
  π.χ. τραβώντας, ακουμπώντας, απαντώντας
* με **όμικρον** όταν δεν τονίζεται  
  π.χ. δίνοντας, τρώγοντας, παίζοντας, μαλώνοντας

|  |  |  |
| --- | --- | --- |
| ΡΗΜΑΤΑ | ΠΑΘΗΤΙΚΗ ΜΕΤΟΧΗ | ΟΥΣΙΑΣΤΙΚΑ ΣΕ -ΜΑ |
| Κεντάω | Κεντημένος, -η, -ο | Κέντημα |
| Κλαίω |  |  |
| Στολίζω |  |  |
| Ράβω |  |  |
| Μαζεύω |  |  |
| Κλαδεύω |  |  |
| Γράφω |  |  |
| Απλώνω |  |  |

**Ώρα για λίγη εξάσκηση…**

1. **Να υπογραμμίσετε με κόκκινο της ενεργητικές μετοχές και με μπλε τις παθητικές μετοχές:**

α) Η Ξένια στην αρχή φαινόταν πολύ αναστατωμένη και ανοίγοντας την πόρτα έδειξε ξαφνιασμένη, καθώς δεν περίμενε καλεσμένους τέτοια μέρα.

β) Ο Δημητράκης έρχεται πάντα για να παίξουμε ντυμένος με ωραία ρούχα και περιποιημένος από την κορφή ως τα νύχια και παίζοντας γεμίζει χώματα και επιστρέφει σπίτι του λερωμένος και ιδρωμένος.

γ) Ακολουθώντας πιστά τις οδηγίες της δασκάλας και προσέχοντας τα λάθη που γίνονται εξ αιτίας της βιασύνης, κάθε μαθητής μπορεί να αριστεύσει στο κριτήριο αξιολόγησης, γιατί είναι βασισμένο στη ύλη της γραμματικής για το σχηματισμό των μετοχών, που μελετήσαμε την περασμένη εβδομάδα.

δ) Το ζακετάκι μου είναι κεντημένο στο χέρι από την αγαπημένη μου γιαγιά που κάνοντας υπομονή και κεντώντας μέρα-νύχτα κατάφερε να το έχει ολοκληρωμένο πριν από τη μέρα των γενεθλίων μου.

1. **Να συμπληρώσετε τον παρακάτω πίνακα:**

|  |  |  |
| --- | --- | --- |
| ΡΗΜΑΤΑ | ΕΝΕΡΓΗΤΙΚΗ ΜΕΤΟΧΗ | ΠΑΘΗΤΙΚΗ ΜΕΤΟΧΗ |
| Χτυπώ |  |  |
| Σβήνω |  |  |
| Κοιμίζω |  |  |
| Φοράω |  |  |
| Δακρύζω |  |  |
| Χαϊδεύω |  |  |
| Τρίβω |  |  |

1. **Να συμπληρώσετε τον παρακάτω πίνακα:**

**Για να δούμε πως τα πήγαμε…**

1. **Να υπογραμμίσετε με κόκκινο της ενεργητικές μετοχές και με μπλε τις παθητικές μετοχές:**

α) Η Ξένια στην αρχή φαινόταν πολύ **αναστατωμένη** και ανοίγοντας την πόρτα έδειξε **ξαφνιασμένη**, καθώς δεν περίμενε **καλεσμένους** τέτοια μέρα.

β) Ο Δημητράκης έρχεται πάντα για να παίξουμε **ντυμένος** με ωραία ρούχα και **περιποιημένος** από την κορφή ως τα νύχια και **παίζοντας** γεμίζει χώματα και επιστρέφει σπίτι του **λερωμένος** και **ιδρωμένος**.

γ) **Ακολουθώντας** πιστά τις οδηγίες της δασκάλας και **προσέχοντας** τα λάθη που γίνονται εξ αιτίας της βιασύνης, κάθε μαθητής μπορεί να αριστεύσει στο κριτήριο αξιολόγησης, γιατί είναι **βασισμένο** στη ύλη της γραμματικής για το σχηματισμό των μετοχών, που μελετήσαμε την **περασμένη** εβδομάδα.

δ) Το ζακετάκι μου είναι **κεντημένο** στο χέρι από την **αγαπημένη** μου γιαγιά που **κάνοντας** υπομονή και **κεντώντας** μέρα-νύχτα κατάφερε να το έχει **ολοκληρωμένο** πριν από τη μέρα των γενεθλίων μου.

1. **Να συμπληρώσετε τον παρακάτω πίνακα:**

|  |  |  |
| --- | --- | --- |
| ΡΗΜΑΤΑ | ΠΑΘΗΤΙΚΗ ΜΕΤΟΧΗ | ΟΥΣΙΑΣΤΙΚΑ ΣΕ -ΜΑ |
| Κεντάω | Κεντημένος, -η, -ο | Κέντημα |
| Κλαίω | **Κλαμένος,-η, -ο** | **Κλάμα** |
| Στολίζω | **Στολισμένος, -η, -ο** | **Στόλισμα** |
| Ράβω | **Ραμμένος, -η, -ο** | **Ράμμα** |
| Μαζεύω | **Μαζεμένος, -η, -ο** | **Μάζεμα** |
| Κλαδεύω | **Κλαδεμένος, -η, -ο** | **Κλάδεμα** |
| Γράφω | **Γραμμένος, -η, -ο** | **Γράμμα** |
| Απλώνω | **Απλωμένος, -η, -ο** | **Άπλωμα** |

1. **Να συμπληρώσετε τον παρακάτω πίνακα:**

|  |  |  |
| --- | --- | --- |
| ΡΗΜΑΤΑ | ΕΝΕΡΓΗΤΙΚΗ ΜΕΤΟΧΗ | ΠΑΘΗΤΙΚΗ ΜΕΤΟΧΗ |
| Χτυπώ | **Χτυπώντας** | **Χτυπημένος, -η, -ο** |
| Σβήνω | **Σβήνοντας** | **Σβησμένος, -η, -ο** |
| Κοιμίζω | **Κοιμίζοντας** | **Κοιμισμένος, -η, -ο** |
| Φοράω | **Φορώντας** | **Φορεμένος, -η, -ο** |
| Δακρύζω | **Δακρύζοντας** | **Δακρυσμένος, -η, -ο** |
| Χαϊδεύω | **Χαϊδεύοντας** | **Χαϊδεμένος, -η, -ο** |
| Τρίβω | **Τρίβοντας** | **Τριμμένος,-η, -ο** |